चिड़ावा | पंचायतसमिति में शुक्रवार को मुख्यमंत्री जल स्वावलंबन अभियान
चिड़ावा | पंचायतसमिति में शुक्रवार को मुख्यमंत्री जल स्वावलंबन अभियान की ब्लॉकस्तरीय बैठक हुई। कार्यवाहक एसडीएम सुरज्ञानीलाल मीणा और प्रधान कैलाश मेघवाल की मौजूदगी में हुई बैठक में ग्राम पंचायत चनाना, गोवला, सोलाना, भुकाना भडौंदा कलां में उक्त अभियान के तहत 21 करोड़ के विकास कार्यों के डीपीआर का अनुमोदन किया गया। कार्यवाहक बीडीओ पितरामसिंह काला ने बताया कि चयनित ग्राम पंचायतों में वर्षा जल संरक्षण ढांचे, पेयजल स्त्रोत, कृषि उद्यान संबंधी कार्य, चारागाह विकास और पौधरोपण के कार्य करवाए जाएंगे। अनुमोदन के बाद डीपीआर को जिलास्तरीय समिति को भेजने का सर्वसम्मत निर्णय लिया गया। बैठक में पशु चिकित्सा अधिकारी डा. महेंद्रसिंह नेहरा, जलदाय विभाग की जेईएन मीना कुमारी, जलग्रहण विभाग के जेईएन रमाकांत दाधीच, उद्यान विभाग के सहायक कृषि अधिकारी हिम्मतसिंह, अंबुजा फाउंडेशन के सतीश शर्मा और डालमिया सेवा संस्थान के संजयकुमार शर्मा ने सदस्य के रूप में भाग लिया।
जल स्वावलंबन अभियान की बैठक
hin_Deva hin_Deva hin_Deva